						
ДОГОВОР
   № ПО-05-27/11.05.2020г.

	Днес 11.05.2020г., в гр. Ямбол в административната сграда на ТП “ДГС- Тунджа” гр. Ямбол на основание чл. 112, ал.1 от Закона за обществените поръчки и Решение № РД-10-55/14.04.2020г. на директора на Териториално поделение Държавно горско стопанство „Тунджа” за определяне на изпълнител в проведена открита процедура за възлагане на обществена поръчка с предмет: „Изпълнение на дейности по изграждане на съоръжения за защита на горски територии от пожари – поддръжка на съществуващи минерализовани ивици и почистване на лесокултурни прегради на територията на ТП „ДГС – Тунджа“, с номер на поръчката в Регистъра на ОП:  02716-2020-0015, между страните:
	1. ТП „ДЪРЖАВНО ГОРСКО СТОПАНСТВО – ТУНДЖА“ - ЯМБОЛ на „ЮГОИЗТОЧНО ДЪРЖАВНО ПРЕДПРИЯТИЕ” ДП – СЛИВЕН, представлявано  от инж. Г. М. в качеството й на ИД Директор и Т. Г. – главен счетоводител, ЕИК: 2016176540294, Идентификационен номер (ИН) по ЗДДС: BG201617654, със седалище и адрес на управление: гр. Ямбол, 8600, ул. “Васил Карагьозов” № 11, тел. 046/ 662 670, факс 046/662 675, ел. адрес: dgstundzha@uidp-sliven.com, наричано за краткост по – долу ВЪЗЛОЖИТЕЛ, от една страна, и
	2. ЕТ „БАЕНА – АТАНАС БАЕВ“, с ЕИК: 126085222, със седалище и адрес на управление: гр. Тополовград, ул. “Св. Климент Охридски” № 2А, представлявано от Ат. Н. Б., в качеството на управител, с ЕГН **********, наричан за краткост ИЗПЪЛНИТЕЛ, от друга страна,
	се сключи настоящия договор за следното:
	
	І. ПРЕДМЕТ НА ДОГОВОРА
	Чл.1ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да извърши на свой риск и за своя сметка срещу възнаграждение изпълнение на дейности по изграждане на съоръжения за защита на горски територии от пожари – поддръжка на съществуващи минерализовани ивици и почистване на лесокултурни прегради на територията на ТП „ДГС – Тунджа“ при условията на настоящият договор.
	Чл.2 ИЗПЪЛНИТЕЛЯТ се задължава да извърши услугите в съответствие с Техническата спецификация, Техническото предложение и Ценовото предложение на ИЗПЪЛНИТЕЛЯ, и чрез посочените от него лица.

	II. ЦЕНА, НАЧИН НА ПЛАЩАНЕ, ПРИЕМАНЕ НА ИЗВЪРШЕНАТА РАБОТА И СРОК
	Чл.3 Общата крайна цена, която ВЪЗЛОЖИТЕЛЯТ трябва да заплати за действително извършените дейности е в размер на 657.91 лв. /шестстотин петдесет и седем лева и деветдесет и една стотинки/ без ДДС и единични цени по дейности са както следва:

	
Отдел, подотдел
	
Ширина, 
м
	
Дължина,
м
	
Единична мярка
	
Количество /дка/
	Стойност на 1-ца мярка без ДДС /лв./
	Стойност на обекта без ДДС /лв./
	Технологични срокове за изпълнение /месец, година/

	I. Поддържане на съществуващи минерализовани ивици - механизирано

	239-з
	3
	230
	дка
	0,7
	22.00
	15.40
	









30.06.2020г.

	239-к
	3
	50
	дка
	0,2
	22.00
	4.40
	

	239-2
	3
	400
	дка
	1,2
	22.00
	26.40
	

	239-3
	3
	200
	дка
	0,6
	22.00
	13.20
	

	239-4
	4
	250
	дка
	1,0
	22.00
	22.00
	

	243-а
	3,5
	1330
	дка
	4,7
	22.00
	103.40
	

	243-б
	2
	100
	дка
	0,2
	22.00
	4.40
	

	243-е
	2
	70
	дка
	0,1
	22.00
	2.20
	

	243-ж
	3
	130
	дка
	0,4
	22.00
	8.80
	

	243-з
	3
	40
	дка
	0,1
	22.00
	2.20
	

	243-и
	3
	350
	дка
	1,1
	22.00
	24.20
	

	243-к
	3
	250
	дка
	0,8
	22.00
	17.60
	

	243-н
	2
	180
	дка
	0,4
	22.00
	8.80
	

	243-о
	2
	220
	дка
	0,4
	22.00
	8.80
	

	244-н
	4
	260
	дка
	1,0
	22.00
	22.00
	

	244-о
	4
	50
	дка
	0,2
	22.00
	4.40
	

	245-з
	2
	300
	дка
	0,6
	22.00
	13.20
	

	245-и
	4
	480
	дка
	1,9
	22.00
	41.80
	

	245-р
	4
	340
	дка
	1,4
	22.00
	30.80
	

	247-б
	3
	500
	дка
	1,5
	22.00
	33.00
	

	247-в
	3
	200
	дка
	0,6
	22.00
	13.20
	

	247-г
	3
	50
	дка
	0,2
	22.00
	4.40
	

	247-2
	4
	700
	дка
	2,8
	22.00
	61.60
	

	Всичко:
	6680
	
	22,1
	
	486.20
	

	II. Почистване и поддръжка на стари лесокултурни прегради

	232-2
	5
	1530
	дка
	7,7
	22.30
	171.71
	30.06.2020г.

	Всичко:
	1530
	
	7,7
	
	171.71
	


	
	Чл.4 ВЪЗЛОЖИТЕЛЯТ заплаща на ИЗПЪЛНИТЕЛЯ съгласно в предложената оферта цени за извършване на определените дейности.
	Чл.5 ВЪЗЛОЖИТЕЛЯТ заплаща стойността на извършените услуги в срок до 30 дни след подписване на приемо – предавателен протокол за извършената работа и представяне на фактура от ИЗПЪЛНИТЕЛЯ. Заплащането се извършва по банкова сметка на ИЗПЪЛНИТЕЛЯ:
	Банка: ДСК ЕАД;
	IBAN: BG17STSA**************;
	BIC: STSABGSF;
	Титуляр на сметката: ЕТ "БАЕНА-АТАНАС БАЕВ";
	Чл.6 Приемането на извършената работа се извършва от определено от страна на ВЪЗЛОЖИТЕЛЯ лице и се удостоверява с подписването на приемо - предавателен протокол за извършена работа
	Чл.7 Договорът се сключва за срок от 55 /петдесет и пет/ календарни дни, считано от датата на възлагане изпълнението на дейностите от ВЪЗЛОЖИТЕЛЯ.

	III. ПРАВА И ЗАДЪЛЖЕНИЯ НА ВЪЗЛОЖИТЕЛЯ
	Чл.8 /1/ВЪЗЛОЖИТЕЛЯТ има право:
	1. Да иска от ИЗПЪЛНИТЕЛЯ да извърши възложената работа в срок и без отклонения от поръчката.
	2. Да осъществява текущ контрол по изпълнението на поетите от ИЗПЪЛНИТЕЛЯ договорни задължения без да възпрепятства работата на ИЗПЪЛНИТЕЛЯ и да нарушава оперативната му самостоятелност.
	3. При констатиране на пропуски или недостатъци при изпълнението на възложената работа да дава задължителни указания и препоръки на ИЗПЪЛНИТЕЛЯ в писмена форма, доколкото не пречат на оперативната самостоятелност на ИЗПЪЛНИТЕЛЯ, изпълнението им не е фактически невъзможни и не излизат извън рамките на договореното.
	4. Да откаже да приеме работа на ИЗПЪЛНИТЕЛЯ, когато бъдат установени несъотвествия на изпълнението с уговореното или бъдат констатирани недостатъци, до отстраняването им. Констатираните отклонения и недостатъци се описват в протокол, в който се посочват и подходящ срок за отстраняването им за сметка на ИЗПЪЛНИТЕЛЯ.
	5. Да откаже заплащането на възнаграждението или да поиска намаление на възнаграждението, съразмерно с неизвършената работа, в случай, че в определения срок ИЗПЪЛНИТЕЛЯ не отстрани за своя сметка констатираните отклонения и недостатъци по т.4.
	6. Да не възложи някои от предвидените дейности.
	7. Да издава разпореждания за временно спиране или цялостно прекратяване на дейностите, свързани с изпълнение на възложената работа, в следните случай:
	а)  при неспазване на изискванията на приложимото законодателство, в т.ч. на Закона за горите (ЗГ) и/или свързаните подзаконови нормативни актове, Закона за здравни и безопасни условия на труд, правилата и нормите за противопожарна безопасност и др.;
	б) форсмажорни обстоятелства по смисъла на § 1, т.23 от Допълнителната  разпоредба на наредбата за условията и реда за възлагане изпълнението на дейности в горските територии- държавни и общинска собственост, и за ползването на дървесина и недървесни горски продукти;
	в) при отпадане от необходимостта от извършване на някоя от дейностите, предмет на договора.
	/2/ВЪЗЛОЖИТЕЛЯТ е длъжен:
	1. Да изплати договорената цена по начина и в срока, указан в  настоящия договор.
	2. Да предаде на ИЗПЪЛНИТЕЛЯ обекта, в който ще се осъществява възложената дейност, във вид, който позволява нейното безпрепятствено изпълнение.
	3. Да оказва необходимото съдействие на ИЗПЪЛНИТЕЛЯ при и по повод изпълнение на задълженията му по договора.
	4. Да следи за правилното изпълнение на дейността  в съответствие с всички приложими изисквания, технически норми и стандарти, произтичащи от действащата нормативна уредба.
	5. Да уведоми писмено ИЗПЪЛНИТЕЛЯ за установени отклонения на изпълнението с уговореното и констатирани недостатъци при извършената  работа в срок до 3 работни дни след установяването им.
	6. Да осигури свой представител за приемане на извършената работа в договорените срокове и да приеме изпълнението на дейностите, когато те са изпълнени от ИЗПЪЛНИТЕЛЯ, съгласно условията на договора, за което се подписва двустранен предавателно - приемателен протокол.

	IV. ПРАВА И ЗАДЪЛЖЕНИЯ НА ИЗПЪЛНИТЕЛЯ
	Чл.9 /1/ИЗПЪЛНИТЕЛЯТ има право:
	1. Да поиска от ВЪЗЛОЖИТЕЛЯ необходимото съдействие за изпълнение на дейността.
	2. Да поиска от ВЪЗЛОЖИТЕЛЯ приемането на възложената работа в договорените срокове,  когато са изпълнени условията на договора.
	3. Да получи договореното възнаграждение за приетата работа.
	/2/ИЗПЪЛНИТЕЛЯТе длъжен:
	1. Да извършва качествено и в срок задълженията си по предмета на договора, съобразно направеното от него предложение в офертата, както следва:
	а) да изпълни отделните дейности след изрично указание от  ВЪЗЛОЖИТЕЛЯ;
	б) след възлагане на отделните дейности, изпълнението им следва да започне през указания период/месец, в срок от 3 /три/ работни дни от заявка на ВЪЗЛОЖИТЕЛЯ, или в момент избран от ИЗПЪЛНИТЕЛЯ, но след съгласието на ВЪЗЛОЖИТЕЛЯ, с оглед подбиране на възможно най-добрите метеорологични условия.
	2. Да изпълни отделните дейности съгласно изискванията на нормативните актове и правилата на добрите земеделски практики.
	3. Да информира ВЪЗЛОЖИТЕЛЯ за възникнали проблеми  при изпълнението на предмета на договора, за предприетите мерки за тяхното разрешаване и/или за необходимостта от съответни разпореждания от страна на ВЪЗЛОЖИТЕЛЯ.
	4. Да изпълни дадените от ВЪЗЛОЖИТЕЛЯ задължителни указания и препоръки при констатирани отклонения от предмета на договора и несъответствие при изпълнението на дейностите, отразени в констативни протоколи и предавателно- приемателни протоколи.
	5. Да спазва изискванията на действащите нормативни документи за осигуряване на здравословни и безопасни условия на труд и носи пълна отговорност при злополука с наети от него лица.
	6. Да не възпрепятства контрола по изпълнение на договора и предоставя на ВЪЗЛОЖИТЕЛЯ информация, необходима за осъществяването му.
	7. Да съхранява  и опазва съществуващите горски пътища до обекта, съобразно действащата нормативна уредба и по начин, който невъзпрепятства тяхната нормална експлоатация. Всички щети, нанесени на тези пътища в резултат на дейността на ИЗПЪЛНИТЕЛЯ се отстраняват за негова сметка.
	8. Да не предоставя на трети лица извършеното на дейностите, предмет на договора, с изключение на посочените от него подизпълнители.
	9. При обектива невъзможност за изпълнението на дейността, поради фосмажорни обстоятелства по смисъла на § 1, т.23 от Допълнителната разпоредба на Наредбата, водещи до невъзможност за работа в насажденията, ИЗПЪЛНИТЕЛЯ е длъжен да уведоми ВЪЗЛОЖИТЕЛЯ писмено в три дневен срок от настъпване на събитието и да приложи доказателства за това. Обстоятелствата се отразяват на място с двустранен протокол. В тези случай страните подписват допълнително споразумение, с което уреждат настъпилите промени.
	10. Да постави информационни табели по образец в насажденията, в който се извършват възлаганите дейности, на основание чл.13, ал.4 от Наредбата.
	11. Да спазва стриктно и други изисквания на закона за горите и свързаните с него други актове, регламентиращи опазването, стопанисването и ползването на горите, както и на действащите актове за противопожарна безопасност в горите.

	V. ГАРАНЦИЯ ЗА ИЗПЪЛНЕНИЕ
	Чл.10 /1/ИЗПЪЛНИТЕЛЯТгарантира качеството на извършеното от него, като носиотговорност за възникналите в рамките на срока на договора недостатъци.
	/2/При подписване на настоящия договор ИЗПЪЛНИТЕЛЯ предоставя гаранция заизпълнение в размер на 5% от стойността, посочена в чл. 3 в размер на  32,90 лв. под формата на застраховка, банкова гаранция или като парична сума, преведена по следната банкова сметка на ВЪЗЛОЖИТЕЛЯ:
	Банка: Райфайзенбанк – Ямбол 
	BIC: RZBBBGSF 
	IBAN: BG 36RZBB************** 
	/3/В случай че банката/застрахователната компания, издала гаранцията за изпълнение на договора, се обяви в несъстоятелност или изпадне в неплатежоспособност/свръх задлъжнялост, или й се отнеме лиценза, или откаже да заплати предявената от ВЪЗЛОЖИТЕЛЯ сума в 3-дневен срок, ВЪЗЛОЖИТЕЛЯ има право да поиска, а ИЗПЪЛНИТЕЛЯ се задължава да предостави, в срок до 5 /пет/ работни дни от направеното искане, съответната заместваща гаранция от друга банкова/застрахователна институция.
	/4/При липса на възражения по изпълнението на договора ВЪЗЛОЖИТЕЛЯТ освобождава гаранцията в срок от 30 дни след приключване на изпълнението, без да дължи лихви за периода, през който средствата законно са престояли при него.
	/5/ВЪЗЛОЖИТЕЛЯТ задържа гаранцията за изпълнение в случаите на непълно или неточно изпълнение на задълженията на ИЗПЪЛНИТЕЛЯ:
	- при пълно неизпълнение на договора ВЪЗЛОЖИТЕЛЯТ задържа сумата по представената гаранция;
	- при частично неизпълнение на договора ВЪЗЛОЖИТЕЛЯТ задържа пропорционална част от сумата по гаранцията, съответстваща на неизпълнената част от договора.
	
	VI. ПРЕКРАТЯВАНЕ НА ДОГОВОРА.
	Чл.11 /1/Договорът се прекратява:
1. с изпълнението му или до достигане на финансовия ресурс;
2. по взаимно съгласие между страните, изразено в писмена форма;
	3. когато изпълнението на предмета на договора стане невъзможно поради причини, независещи от страните по договора;
	4.когато е необходимо съществено изменение на поръчката, което не позволява договорът да бъдe изменен на основание чл. 116, ал. 1 от ЗОП.
	Чл.12 ВЪЗЛОЖИТЕЛЯТ може да развали договора едностранно, с писмено уведомление до ИЗПЪЛНИТЕЛЯ, без предизвестие, ако в хода на изпълнението стане явно, че ИЗПЪЛНИТЕЛЯТ няма да извърши услугата с нужното качествои в дадения срок. В този случай на заплащане подлежат само тези работи, които са извършени качествено и могат да бъдат полезни на ВЪЗЛОЖИТЕЛЯ.
	Чл.13 ВЪЗЛОЖИТЕЛЯТ може да прекрати договора с писмено уведомяване до ИЗПЪЛНИТЕЛЯ, ако в резултат на обстоятелства, възникнали след сключването му, не е в състояние да изпълни своите задължения. В тези случаи той заплаща на ИЗПЪЛНИТЕЛЯ фактически извършената работа.
	Чл.14 С едностранно писмено уведомление от ВЪЗЛОЖИТЕЛЯ, без да дължи обезщетение за пропуснати ползи, когато по време на действието на договора се установи, че:
	а) ИЗПЪЛНИТЕЛЯТ или подизпълнителите му вече не отговарят на някое от изискванията на ВЪЗЛОЖИТЕЛЯ в резултат на настъпила промяна в обстоятелствата;
	б) ИЗПЪЛНИТЕЛЯТ е подписал декларация с невярно съдържание, във връзка с възлагането на дейността;
	в) ИЗПЪЛНИТЕЛЯТ е допуснал неотстраними отклонения от определените с договора срокове, технологични и качествени показатели за извършване на съответната дейност, включително такива, допуснати от подизпълнителите.
	Чл.15 ИЗПЪЛНИТЕЛЯТ може да прекрати договора с едностранно писмено уведомление в случай, че ВЪЗЛОЖИТЕЛЯТ виновно не изпълни някое от задълженията си по чл. 8, ал. 2, т. 1, т. 2 и т. 6от договора. В тези случаи ИЗПЪЛНИТЕЛЯТ не дължи обезщетение за пропуснати ползи на ВЪЗЛОЖИТЕЛЯ, като внесената гаранция за изпълнение на договора се възстановява на ИЗПЪЛНИТЕЛЯ в срок до 10 работни дни. При извършена дейност от ИЗПЪЛНИТЕЛЯ, когато изпълнението отговаря на условията на договора, ВЪЗЛОЖИТЕЛЯТ е длъжен да заплати стойността на действително извършената работа.
	Чл.16 С едностранно писмено уведомление от всяка една от страните, те могат да прекратят договора поради обективни причини – форсмажорни обстоятелства по смисъла на §1, т. 23 от Допълнителната разпоредба на Наредбата, както и реституционни претенции възникнали след сключването му, в резултат на които неговото изпълнение е обективно невъзможно. В този случай ВЪЗЛОЖИТЕЛЯТ заплаща на ИЗПЪЛНИТЕЛЯ стойността на реално извършените дейности, когато са спазени условията на договора, като внесената от ИЗПЪЛНИТЕЛЯ гаранция за изпълнение на договора се освобождава, а страните не си дължат неустойки и престации за пропуснати ползи.

	VІI. ОТГОВОРНОСТИ И НЕУСТОЙКИ.
	Чл.17 ИЗПЪЛНИТЕЛЯТ отговаря за причинените на ВЪЗЛОЖИТЕЛЯ имуществени вреди, настъпили в резултат на извършени от него действия.
	Чл.18 Ако ИЗПЪЛНИТЕЛЯТ не изпълни договорени дейности в установения по договора срок, същият дължи на ВЪЗЛОЖИТЕЛЯ неустойка в размер на 1% от стойността им за всеки просрочен ден, но не повече от 20%.
	Чл.19 При забава в плащането ВЪЗЛОЖИТЕЛЯТ дължи законна лихва върху дължимата сума за всеки ден закъснение.

	VІIІ. ДОПЪЛНИТЕЛНИ РАЗПОРЕДБИ
	Чл.20 Всички съобщения, уведомления и известия, свързани с изпълнението нанастоящия договор са валидни, ако са направени по пощата или по факс или по електроннапоща, подписани с квалифициран електронен подпис, и са подписани от упълномощените лица.
	Чл.21/1/ Адреси за кореспонденция и данни на страните са:
	за ВЪЗЛОЖИТЕЛЯ: „ДГС – Тунджа“ – Ямбол
	адрес: гр. Ямбол, 8600, ул.“Васил Карагьозов” № 11;
	тел. 046/ 662 670,факс 046/662 675, ел. адрес: dgstundzha@uidp-sliven.com
	за ИЗПЪЛНИТЕЛЯ: Ат. Н. Б.
	адрес: гр. Тополовград, ул. “Св. Климент Охридски” № 2А,
	тел.: 0897857645; ел. адрес: baena_baev@abv.bg
	/2/ При промяна на горните данни съответната страна е длъжна да уведоми другата в 7/седем/ дневен срок.

	ІХ. ДОПЪЛНИТЕЛНИ РАЗПОРЕДБИ
	Чл.22 Възникналите спорове относно приложението и тълкуването на настоящия договор се решават чрез преговори между страните и по взаимно съгласие, а когато такова липсва спорът се решава от съда.
	Чл.23 Изменението на настоящия договор е при условията и по реда на чл. 116 от ЗОП.
	Чл.24 За неуредените в договора случаи се прилагат разпоредбите на Закона за обществените поръчки, Правилника за прилагане на Закона за обществените поръчки и българското законодателство, приложимо към предмета на настоящата обществена поръчка.

	Неразделна част от настоящия договор са:
	1. Предложението за изпълнение на поръчката на ИЗПЪЛНИТЕЛЯ;
	2. Ценовото предложение на ИЗПЪЛНИТЕЛЯ.
	
	Настоящият договорът се състави в 2 /два/ еднообразни екземпляра по един за  всяка от страните.


ВЪЗЛОЖИТЕЛ:                                                           ИЗПЪЛНИТЕЛ:     
ДИРЕКТОР НА ТП "ДГС-ТУНДЖА"	                  ЕТ „БАЕНА – АТАНАС БАЕВ“           

…………………П……………………                             ……………П……………….

ГЛ. СЧЕТОВОДИТЕЛ: .......................П...................
	                                                   /Т. Г./  








